|  |
| --- |
| Til naboer og relevante foreninger |

Dato: 11. december 2013

Sags id: 190-2013-33577

Dok.nr.:190-2013-164076

**Center for**

**By, Miljø og Erhverv**

Stiager 2

3500 Værløse

Tlf.: 7235 5420

Sagsbehandler:

Mette Haugaard Jeppesen

Telefon: 7235 5453

**Send post til os via Digital Post**

**Åbningstider:**

Mandag-fredag kl. 10-14

Torsdag kl. 10-18

bme@furesoe.dk

www.furesoe.dk

**Ansøgning om revideret bebyggelse på matr.nr. 98n, 98 ah og 98ai, Farum**

Furesø Kommune har modtaget ansøgning om godkendelse af en justeret bebyggelse Farum Kaserne i mrådet er omfattet af Lokalplan 70.4 og Lokalplan 70.4.1.

Det ansøgte projekt omfatter en etageboligbebyggelse med 9 stokke. Lokalplanerne giver mulighed for at opføre 10 stokke. Bebyggelsesplanen er derfor justeret, så der i det nord-østligste delområde opføres 3 stokke i stedet for 4. I området nærmest skoven placeres 4 stokke, disponeret omkring to adgangsveje og parkeringspladser i byggelinjearealet mod skoven. Adgangsveje og parkeringsarealer er rykket fri af stokkene, så der er græsplæner på begge sider af boligerne. Ved alle stokke placeres en hegnet affalds-ø i tilknytning til parkeringsarealet, hvor der også etableres cykelparkering.

Bebyggelsen ønskes opført i hvide betonelementer. Vinduerne udføres med store glasflader og spinkle rammer i træ/aluminium i mørk grå farve. Der etableres frithængende altaner på flere sider af bygningerne. Altanerne udføres med bund og den ene side i en tynd fiberbeton-konstruktion og med værn af delvist matteret glas. Til stuelejlighederne knytter sig et mindre privat opholdsareal, der afgrænses mod de fælles friarealer af et hegn med samme udformning som altanernes værn.

Da projektet kræver dispensationer, sender vi en kopi af tegninger sammen med nedenstående redegørelse for de dispensationer, der er nødvendige for projektets gennemførelse til jeres orientering, inden vi træffer afgørelse i sagen.

Hvis I har bemærkninger eller kommentarer til de forhold som dispensationen vedrører, skal vi have dem på mail til bme@furesoe.dk **senest kl. 9.00 fredag den 27. december 2013**.

**Nødvendige dispensationer**

Ejendommen er omfattet af Lokalplan 70.4 og 70.4.1, og det ansøgte kræver dispensation fra følgende bestemmelser i Lokalplan 70.4:

* § 3.5 som fastlægger at friarealer i form af opholdsarealer, naturlandskab og anlæg kun må udlægges som vist på kort 3 og 4.
* § 5,1 som udlægger areal til veje med en beliggenhed som vist på kort 2.
* § 5.9, som udlægger areal til parkering med en beliggenhed, et antal parkeringspladser og en udformning, som vist på kort 3.
* § 5.10, som fastlægger, at der skal etableres ½ parkeringsplads pr. bolig under etageboligerne.
* § 5.13, som blandt andet fastlægger, at cykelparkering kun må etableres under bygningerne.
* § 7.2 som udlægger byggefelter med en beliggenhed som vist på kort 2.
* § 7.3, som blandt andet fastlægger at bebyggelsens forkant kun må placeres i kant med fortov.

Der søges dispensation til at etablere friarealer, veje, parkeringspladser, cykelparkering og byggefelter som vist på situationsplanen.

* § 8.2, som fastlægger, at bebyggelsen kun må fremstå med facader i indfarvet puds i farven hvid eller knækket hvid.

Der søges dispensation til at opføre bebyggelsen med facader i hvide betonelementer.

* § 8.5, som fastlægger, at hegn omkring terrasser i terræn kun må udføres som mur i samme overflade og farve som bebyggelsen

Der søges dispensation til at udføre hegn om private opholdsarealer til stueetagerne med værn af fiberbeton og delvist matteret glas svarende til værn om bebyggelsens altaner.

**Procedure**

Kommunen kan først træffe afgørelse i sagen, når den har været i naboorientering i mindst to uger. Denne procedure er fastlagt i

Sender I bemærkninger til sagen i rette tid, vil I få en kopi af den endelige afgørelse.

**Supplerende oplysninger**

Planudvalget har den 10. december 2013 godkendet udformningen af bebyggelsen og de overordnede principper i bebyggelsesplanen, idet antallet af parkeringspladser søges øget mest muligt op til 10 flere.

**Kopi**

Denne naboorientering er sendt til:

Garnisonsvej 43, 45, 56, 58 og 60, Divisionsvænget 23, Stabsvænget 15 og 16, Armévænget 12, Farum Kaserne, Grundejerforeningen Ingeniørvænget, NCC, AAB, The Scandinavian, DN Furesøe samt til Furesø By og Land.

Kopi til ansøger

Venlig hilsen

Mette Haugaard Jeppesen

Byplanarkitekt